Cânta-voi Domnului... 


1/1. Cânta-voi Domnului mărire, 
cânta-voi Lui, cânta-voi Lui, 
pentru deplina mântuire, 
cânta-voi Lui, cânta-voi Lui! 


1/2. A mea cântare, 
în sărbătoare, 
o voi 'nâlţa mereu spre slava Domnului, 
cânta-voi Numele Său mare, 
cânta-voi Lui, cânta-voi Lui! 


2/1. Cânta-voi dragostea divină, 
o voi cânta, o voi cânta, 
câci mi-a adus a ei lumină, 

o voi cânta, o voi cânta! 


2/2. Cu stăruinţă 
şi cu credinţă, 
iubirea-n cântec pururea o voi 'nălţa, 
cântarea ei e biruinţă, 
o voi cânta, o voi cânta! 


3/1. Cânta-voi Jertfa preasfinţită, 
o voi cânta, o voi cânta, 
prin ea mi-e viaţa-ndreptăţită, 
o voi cânta, o voi cânta! 


3/2. A mea-nfiere 
şi mângâiere 
mi-a câştigat-o Domnul sus pe Golgota, 
cânta-voi marea Lui putere, 
o voi cânta, o voi cânta! 


